gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ચાલુ વર્ષનો જીડીપી ગ્રોથ અડધાથી એક ટકો ઘટવાનું અનુમાન
You need an iframes capable browser to view this content.
બજારનું માનસ રેટ-કટના અફસોસમાં વધુ ખરડાશે
શૅરબજારનું ચલકચલાણું - અનિલ પટેલ
બજારમાં લગભગ ૯૯ ટકા લોકોની ધારણા હતી કે રિઝર્વ બૅન્ક વ્યાજદર ઘટાડશે. ૦.રપ ટકાનો રેટ-કટ નક્કી મનાતો હતો. એક વર્ગ તો અડધા ટકાના રેપો-કટની આશા લઈને બેઠો હતો. આ બધા ઉપર પાણી ફરી ગયું છે. રિઝર્વ બૅન્ક દ્વારા નાણાનીતિમાં જૈસે-થે જાળવી રખાયું છે. વાત અહીં જ નથી અટકતી. ચાલુ વર્ષનો જીડીપી ગ્રોથ ૭.૬ ટકાની સામે હવે ૭.૧ ટકા રહેવાની વાત કરાઈ છે. બાય ધ વે, ક્રિસિલ તરફથી જીડીપી ગ્રોથનો અંદાજ એક ટકો ડાઉન ગ્રેડ કરાયો છે. તો ગોલ્ડમૅન સાક્સ દ્વારા ડિસેમ્બર ક્વૉર્ટરનો જીડીપી ગ્રોથ ચાર ટકા રહેવાનો અમંગળ વરતારો જાહેર થયો છે. રિઝર્વ બૅન્કે કબૂલ કર્યું છે કે ડીમૉનેટાઇઝેશનની અર્થતંત્ર ઉપર માઠી અસર થશે. ઔદ્યોગિક ઉત્પાદન ઘટશે. કૃષિ ઉત્પાદનને માર પડશે. ફેડ-રેટ વધવાની ટોચે પહોંચી ગયો છે. બાય ધ વે, પ૦૦ અને ૧૦૦૦ રૂપિયાની જૂની નોટ સ્વરૂપે બૅન્કો પાસે અત્યાર સુધીમાં લગભગ ૧૨ લાખ કરોડ રૂપિયા જમા થઈ ચૂકયા છે અને હજી તો ૩૧ ડિસેમ્બરને વાર છે. મતલબ કે ડીમૉનેટાઇઝેશનથી કમસેકમ ત્રણથી પાંચ લાખ કરોડની પ૦૦-૧૦૦૦ રૂપિયાની નોટો બૅન્કોમાં જમા થવા નહીં આવે અને આ રીતે આટલું કાળું નાણું અર્થતંત્રમાંથી બાકાત થઈ જશે. સરકારના બજેટની લાલી જબરી વધશે એવી દલીલ સાથે મોદી મહારાજના માસ્ટર-સ્ટ્રૉકના ગુણગાન કરનારી જમાતને એક જબરી થપ્પડ ખાવાનો વારો આવ્યો છે. ડીમૉનેટાઇઝેશન અર્થતંત્ર માટે ભારે હોનારત પુરવાર થવાનું છે.
ગઈ કાલે બજાર સાધારણ ગૅપમાં ઉપર ખૂલી ધીમા સુધારામાં ર૬,પ૪૧ની ટોચે પહોંચ્યું હતું જેવી ધિરાણનીતિ જાહેર થઈ કે તરત તૂટીને ર૬,૧૬પની અંદર દેખાયું. છેલ્લે ૧પ૬ પૉઇન્ટ ઘટી ર૬,ર૩૭ નજીક બંધ રહ્યું હતું. નિફ્ટી ઇન્ટ્રા-ડે ટૉપથી ૧૧૩ પૉઇન્ટની ખરાબી બતાવી છેવટે ૪૧ પૉઇન્ટની નરમાઈમાં ૮૧૦ર થયો છે. સેન્સેક્સના ૩૦માંથી રપ તો નિફ્ટીના પ૧માંથી ૩૪ શૅર માઇનસમાં હતા. ર્માકેટ-બ્રેડ્થ નેગેટિવ બની છે. ઇન્ડોનેશિયન બજારના નજીવા ઘટાડાને બાદ કરતાં ગઈ કાલે તમામ અગ્રણી એશિયન શૅરબજારો સાધારણથી લઈ પોણા ટકા જેવા સુધર્યા હતાં. યુરોપિયન બજારો રનિંગ ક્વોટમાં પોણાથી દોઢ ટકો ઉપર ચાલતાં હતાં, પરંતુ આમાંથી કોઈ દલાલ સ્ટ્રીટને હૂંફ આપી શક્યું નથી. બાય ધ વે, પાકિસ્તાની શૅરબજાર તેજીની આગેકૂચ જાળવી રાખતાં ગઈ કાલે ૪૪,પ૪પની નવી સર્વોચ્ચ સપાટી બનાવી ર૯પ પૉઇન્ટ વધીને ૪૪,૪૯પ બંધ રહ્યું છે. આમ જ ચાલ્યું તો ૪પ,૦૦૦ નો આંક બહુ દૂર નથી. બ્રેન્ટ ક્રૂડ બેરલદીઠ પ૪ ડૉલર આસપાસ પહોંચી ગયું છે. દરમ્યાન બ્લુમબર્ગનો અહેવાલ કહે છે કે પ૦૦ અને ૧૦૦૦ રૂપિયાના મૂલ્યની કુલ ૧પ.૩ લાખ કરોડ રદ જાહેર થયેલી કરન્સીમાંથી ૧ર.૬ લાખ કરોડની ચલણી નોટો બૅન્કોમાં પરત આવી ચૂકી છે. ડિસેમ્બરના અંત સુધીમાં આ આંકડો સહેજે ૧૪ લાખ કરોડ રૂપિયાની આસપાસનો થઈ જશે. મતલબ કે મોદીનું ડીમૉનેટાઇઝેશન એટલે ખાયા-પીયા કુછ નહીં, ગિલાસ તોડા બાર આના. સરકાર કહે છે ૯૦ ટકા એટીએમ ચાલુ થઈ ગયા છે, પરંતુ એમાંથી નોટ કયાં નીકળે છે? બૅન્કોમાં ઉપાડ માટે લાઇનો લાગે છે. ક્લાક-બે કલાકમાં કૅશ ખલાસ થઈ જાય છે. ટિયર-થ્રી અને અડધ શહેરી વિસ્તારનાં એટીએમ તો ૮-૧૦ દિવસથી બંધ છે.
સન ફાર્મા વૉલ્યુમ સાથે તૂટ્યો
યુએસએફડીએ દ્વારા સન ફાર્માના હાલોલ પ્લાન્ટના ઇન્સ્પેક્શન બાદ ડિસ્કમ્ફર્ડ-નોટિસ જારી થયાના અહેવાલમાં શૅર ગઈ કાલે ત્રણ ગણા કામકાજમાં ૬૬૧ રૂપિયાની ઇન્ટ્રા-ડે બૉટમ બનાવી છેલ્લે છ ટકાની ખરાબીમાં ૬૬૪ રૂપિયા બંધ રહેતાં બજારને ૪૯ પૉઇન્ટની હાનિ થઈ હતી. ગ્રુપ કંપની સન ફાર્મા ઍડ્વાન્સ રિસર્ચનો ભાવ પણ નીચામાં ૩૧૪ રૂપિયા બતાવી છેલ્લે ૩.૬ ટકાના ઘટાડે ૩૧૯ રૂપિયા રહ્યો હતો. સન ફાર્મા ઉપરાંત લુપિન દોઢ ટકો, સિપ્લા પોણો ટકો ઘટ્યા હતા. ડૉ. રેડ્ડીઝ લૅબ્સ નજીવો પ્લસ હતો. આ ત્રણ ફાર્મા શૅર થકી ર્માકેટને કુલ પ૯ પૉઇન્ટની હાનિ થઈ હતી. હેલ્થકૅર ઇન્ડેક્સ ૬૩માંથી ૪૩ શૅરની નબળાઈમાં ૧.૭ ટકા ઘટ્યો હતો. અન્ય કાઉન્ટરમાં જ્યુબિલન્ટ લાઇફ સાયન્સ, ક્લોરિસ લાઇફ, બ્લિસ જીવીએસ, શિલ્પા મેડિકૅર, એફડીસી, સુવેન, નેક્ટર લાઇફ, વિનસ રેમેડીઝ, ડૉ. લાલ પેથલૅબ, અલ્કેમ, વૉકહાર્ટ, ગ્લોક્સો જેવા કાઉન્ટર સવાથી પોણાપાંચ ટકા માઇનસ હતાં. પેનાકા બાયો, વિમતા લૅબ, પિરામલ એન્ટરપ્રાઇઝિસ, જેબી કેમિકલ્સ, દિવિસ લૅબ સામા પ્રવાહે સુધારામાં બંધ હતા. સમગ્ર ફાર્મા ઉદ્યોગ ખાતેની ૧૩ર જાતોમાંથી માંડ ૩૬ શૅર પ્લસ હતા.
બૅન્ક નિફ્ટી ઉપરથી ૬૩૬ પૉઇન્ટ ડાઉન
રેટ-ક્ટના અફસોસમાં બૅન્ક નિફ્ટી ૧૮,પ૮૯ની ઇન્ટ્રા-ડે ટોચથી ૬૩૬ પૉઇન્ટની ખુવારીમાં ૧૭,૯પરના તળિયે જઈ અંતે ૧૮૭ પૉઇન્ટ કે એક ટકો ઘટી ૧૮,ર૩૪ બંધ હતો. કોટક મહિન્દ્ર બૅન્કના નહીંવત્ સુધારાને બાદ કરતાં બાકીના ૧૧ શૅર ડાઉન હતા. પીએસયુ બૅન્ક નિફ્ટીની ૧.૬ ટકાની નરમાઈ સામે પ્રાઇવેટ બૅન્ક નિફ્ટી ૦.૯ ટકા ઢીલો હતો. બૅન્કેક્સ ઇન્ટ્રા-ડે હાઈથી ૭ર૭ પૉઇન્ટ લથડી ર૦,પ૪રની ઇન્ટ્રા-ડે બૉટમ બનાવી છેલ્લે એક ટકો કે સાવબસ્સો પૉઇન્ટના ઘટાડે ર૦,૮૪૯ બંધ હતો. બૅન્કિંગ ઉદ્યોગના ૪રમાંથી માત્ર છ શૅર પ્લસમાં હતા. સ્ટાન્ચાર્ટ બૅન્ક અઢી ટકાની નજીક વધીને પ૧ રૂપિયા  આસપાસ રહ્યો હતો. સ્ટેટ બૅન્ક ઑફ માયસોર, બૅન્ક ઑફ બરોડા, બૅન્ક ઑફ ઇન્ડિયા, ડીસીબી બૅન્ક, પીએનબી, આઇડીએફસી બૅન્ક, જેકે બૅન્ક, આંધ્ર બૅન્ક, કૅનેરા બૅન્ક, સ્ટેટ બૅન્ક ઑફ બિકાનેર-જયપુર જેવા કાઉન્ટર દોઢથી ત્રણ ટકા ઘટ્યા હતા. ઍક્સિસ બૅન્ક બે ટકા, એચડીએફસી બૅન્ક એક ટકો, સ્ટેટ બૅન્ક દોઢ ટકા તથા આઇસીઆઇસીઆઇ બૅન્ક એક ટકો ઘટીને બંધ રહેતાં સેન્સેક્સને ૭૩ પોઈન્ટનો માર પડ્યો હતો.
સેન્સેક્સના અડધા ટકાથી વધુના ઘટાડા સામે ગઈ કાલે પીએસયુ ઇન્ડેક્સ સહેજ સુધારામાં બંધ હતો. તેના પ૬માંથી ૩પ શૅર ઘટ્યા હતા, પરંતુ કેટલીક હેવીવેઇટ જાતો પ્લસમાં હોઈ સમગ્ર ઇન્ડેક્સ પૉઝિટિવ ઝોનમાં રહી શક્યો હતો. નૅશનલ ઍલ્યુમિનિયમ કે નાલ્કો ૯ ગણા કામકાજમાં ૭૦ રૂપિયા આસપાસ વર્ષની ટોચે જઈ અંતે સવાબાર ટકાના ઉછાળે ૬૯ રૂપિયા પ્લસ બંધ હતો. કંપનીના સપ્ટેમ્બર ક્વૉર્ટરનાં પરિણામ ૧૪મીએ આવવાનાં છે. એમએમટીસી દસ ગણા કામકાજમાં પ૭ રૂપિયા નજીક વર્ષનું શિખર મેળવી સાડાદસ ટકાના જમ્પમાં પપ રૂપિયા જેવો બંધ હતો. ફેસવૅલ્યુ એક રૂપિયાની છે. કંપનીનાં ત્રિમાસિક પરિણામ ગુરુવારે છે. આ ઉપરાંત એચએમટી, ભારત પેટ્રોલિયમ, હિન્દુસ્તાન કૉપર, શિપિંગ કૉર્પોરેશન, ઇન્ડિયન ઑઇલ, એમટીએનએલ, હિન્દુસ્તાન પેટ્રો જેવા શૅર અઢીથી પાંચેક ટકા ઊંચકાયા હતા. એમઆરપીએલ ૩ ટકા, એમઓઆઈએલ ર.૯ ટકા, આરઈસી દોઢ ટકો નરમ હતા.
જીવીકે પાવરમાં પ્રમોટર્સ દ્વારા શૅરદીઠ ૫.૭૦ રૂપિયાના ભાવે ૯૪૮ લાખ શૅર બલ્ક ડીલમાં ખરીદાયા હોવાના અહેવાલ પાછળ ગઈ કાલે સાધારણ સુધારામાં પોણા છ રૂપિયા નજીક બંધ હતો. ફેસવૅલ્યુ એક રૂપિયા છે.
એસડી ઍલ્યુમિનિયમમાં રીવાઇવલ પૅકેજના આશાવાદમાં શૅર પાંચ ટકાની ઉપલી સર્કિટમાં ૪૪ રૂપિયાને વટાવી ત્યાં જ બંધ હતો.
કેઈઆઇ ઇન્ડસ્ટ્રીઝ ચોપન્ફી પ્લાન્ટ ખાતે એકસ્ટ્રા હાઈ વૉલ્ટેજ કેબલ ઉત્પાદન માટેની નવી લાઇન મહિનાના અંત સુધીમાં શરૂ થવાના સમાચાર પાછળ ભાવ ૧૨૫ રૂપિયા થઈ છેલ્લે નજીવા ઘટાડે ૧૨૦ રૂપિયા હતો.
અશોકા બિલ્ડકોનને બિહાર પાવર ડિસ્ટ્રિબ્યુશન કંપની તરફથી પાંચ પ્રોજેક્ટ માટેનો ઇરાદાપત્ર મળવાના અહેવાલમાં શૅર અઢી ટકાના વધારામાં ૧૫૦ રૂપિયા રહ્યો હતો.
ડાયનામિક પ્રોડક્ટસ પાંચ ગણા કામકાજમાં ૧૫૦ રૂપિયા નજીક નવું શિખર બનાવી અંતે ૬.૭ ટકા વધીને ૧૪૩ રૂપિયા બંધ હતો.
એન્ડ્ર્યુરન્સ ટેક્નૉલૉજીસ ઉપરમાં ૬૦૦ રૂપિયા નજીક જઈ અંતે પાંચ ટકાની આગેકૂચમાં ૫૯૨ રૂપિયા બંધ હતો. ફેસવૅલ્યુ ૧૦ રૂપિયાની છે.
મનપસંદ બેવરેજીસ બમણા વૉલ્યુમમાં ૫૩૯ રૂપિયાની ઇન્ટ્રા-ડે બૉટમથી ઉપરમાં ૬૨૦ રૂપિયા થઈ અંતે નજીવી નરમાઈમાં ૬૧૩ રૂપિયા રહ્યો હતો.
ટીજીબી બૅન્કવીટ્સ છ ગણા કામકાજમાં ઉપરમાં ૭૭ રૂપિયા થઈ અંતે ૧૦ ટકાની તેજીમાં ૭૨ રૂપિયા બંધ હતો.
તાતા મેટલિક્સ બમણા કામકાજમાં નીચામાં ૩૪૫ રૂપિયા થઈ અંતે પાંચ ટકાની ખરાબીમાં ૩૪૮ રૂપિયા બંધ હતો.
થ્રી-એમ ઇન્ડિયા રોજના સરેરાશ ૯૨ શૅરની સામે ગઈ કાલે ૮૩,૦૦૦ શૅરના કામકાજમાં દોઢ ટકો કે ૧૫૭ રૂપિયા ઘટીને ૧૧,૦૧૮ રૂપિયા બંધ હતો.
પટેલ એન્જિનિયરિંગ સવાત્રણ ગણા વૉલ્યુમમાં ઉપરમાં ૯૧ રૂપિયા વટાવી અંતે ૪.૩ ટકા વધીને ૮૫ રૂપિયા બંધ હતો. ફેસવૅલ્યુ એક રૂપિયા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.